രാജ്യത്തെ ഏറ്റവും വലിയ ടെലികോം നെറ്റ്വർക്ക് ഭാരതി എയർടെൽ ലിമിറ്റഡിന് കഴിഞ്ഞ സാമ്പത്തിക വർഷത്തിന്റെ നാലാം പാദത്തിൽ ലാഭത്തിൽ വർധന . ലാഭം 2.8 ശതമാനം വർധിച്ചു . ബ്രോഡ്ബാൻഡ് ഉപയോക്താക്കളുടെ എണ്ണം കൂടിയതാണ് കമ്പനിക്കു നേട്ടമായത് . മുൻ വർഷത്തെ 1255 കോടി രൂപയുടെ സ്ഥാനത്ത് ഇത്തവണ 1290 കോടി രൂപ ലാഭം നേടാനായി . മൊത്തം വരുമാനം 8.4 ശതമാനം വർധിച്ച് 24960 കോടി രൂപയിലെത്തി . സാമ്പത്തിക വർഷത്തിന്റെ മൊത്തം കണക്കെടുത്താൽ , ആകെ വരുമാനത്തിൽ മുൻ വർഷത്തേക്കാൾ 6.9 ശതമാനം വർധനയുണ്ട് . മൊത്ത വരുമാനം 96532 കോടി രൂപയിലെത്തി . കമ്പനിയുടെ ആഫ്രിക്കൻ വിപണിയും മികച്ച നേട്ടമുണ്ടാക്കുന്നുണ്ട് .